uk ru mk uk en mk mk mk mk mk mk mk mk mk mk mk mk mk mk en mk mk mk mk en mk mk mk mk mk mk mk mk mk en en ru mk en en en en en en mk mk mk hbs_cyr ru ru cs da de en en en mk en mk cs cs cs cs cs en da cs cs da da en cs en en en cs cs da cs en cs en en cs da da cs cs en en en cs cs da en da cs en cs en en en de cs en da cs en en cs da en en en cs cs da en da cs en en cs cs en en en cs cs da en da cs en en cs cs en en en cs da da en da cs en en cs cs en en en cs cs da en da cs en en cs da en en en de cs da en da de en en cs da en en en cs da cs cs en cs cs da en da en en en ru it pt it en mk mk ru hbs_cyr mk hbs_cyr hbs_cyr ru ru mk mk mk mk mk uk hbs_cyr hbs_cyr mk hbs_cyr uk mk ru mk mk mk mk ko mk mk mk mk hbs_cyr mk ru ru mk mk mk mk kk uk mk mk hbs_cyr hbs_cyr mk ru mk mk mk mk hbs_cyr mk mk mk mk mk mk mk ru ru hbs_cyr hbs_cyr mk ba mk mk mk mk hbs_cyr mk hbs_cyr mk mk ru mk mk hbs_cyr mk bg mk mk ru kk mk ru hbs_cyr mk hbs_cyr mk mk ru mk tt ru xal ru mk bg uk ru tg ru en mk ru hbs_cyr hbs_cyr hbs_cyr mk nb uk hbs_cyr mk uk mk en hbs_cyr ru uk hbs_cyr mrj uk ru en mk ru mk mk hbs_cyr hbs_cyr hbs_cyr uk mk ru pt en ml mk mk ca en ru en es mk hbs_cyr en mk hbs_cyr mk hbs_cyr mk en da en en uk en ba ru ru mk mk ru mk ru mk mk mk mk hbs_cyr mk mk mk mk mk ru ru ru mk be it en en uk mk sah hbs_cyr ky ru ru mk en en
Блог на најразновидни теми, меѓу кои стрип, анимација, тековни настани, историја, палеонтологија и интернет, со препораки или кудења на нешта што може да се прочитаат, изгледаат или ислушаат. Другото сè е сеир.
Поддршката за СЈО не значи приврзаност кон идоли, туку кон идеали
Држава е збир од институции, а секоја институција е многу повеќе од збирот на поединците што работат во нив.
Можеби авторитарните личности на кои им е страв да живеат без да бидат дел од нечив култ на личноста не може да сфатат дека поентата на #ШаренаРеволуција не беше создавање нов идол (наспроти ткн. „Пастирот“ #Ж), туку поддршка на мисијата на #СЈО како институција која е дел од борбата за владеење на правдата и законите.
Таа поддршка за воведување праведен систем не зависеше и не зависи од тоа кои личности во даден момент ја претставуваат институцијата. Не зависеше и од фактот што 2015 г. изборот на раководителка беше направен од политичките партии (со гласови и на СДСМ и на предлог од ВМРО-ДПМНЕ и поддршка на Груевски), наспроти други кандидати и низа несовршености.
Затоа прилично глупо изгледа кога поддржувачите на режимот на Груевски се ситат со покажување слики од маичките со симболот - лого со трите фигури на обвинителки од СЈО, или пароли од некогашните демонстрации за поддршка. Ја промашуваат темата.
Поддршката за СЈО не значи приврзаност кон идоли, туку кон идеали.
Затоа пролетта 2016 година десетици илјади луѓе по своја волја застанаа зад вработените во СЈО, како јавни службеници кои го застапуваат јавниот интерес. При што никој од учесниците во протестите не си замислуваше да ги подига на пиедестал како некакви божици, како што тоа го прават партиските послушници со своите идоли.
Поентата на Шарената Револуција беше и е дека никој не смее да биде над законот, да престане неказнивоста.
Ако некоја индивидуа која што во даден момент имала улога на симбол на доброто, докаже дека не го заслужува тоа место во јавноста, дека ја има злоупотребено довербата, очекувано и обврзно и нормално е да си ги сноси последиците, па ако кршела закони да биде предмет на соодветна постапка: истрага, апсење, судење и соодветна казна.
Тука е разликата меѓу шарените револуционери и груевистите од сите бои - во сфаќањето дека никој не е незаменлив или недопирлив.
Дека сите граѓани имаат еднакви права и должности и државните функционери не се ништо подобри, ниту полоши (презумпција на невиност) од сите други луѓе. Дека се избрани да одработат одредена работа, која е подложна на оценка од нивниот работодавец - граѓаните.
Верувам дека на многу од посиромашните поддржувачи на Н.Г. не им е баш по кеиф што „лидерот“ избега во Будимпешта и на забави со порно ѕвезди ги троши украдените народни пари (кои се и нивни), што можеби обвинетите криминалци какао С.М. и О.К. можеле да наместат и/или корумпираат разни личности (и со нивните пари) за да го саботираат судството. Ама понекогаш гордоста е грда работа, ги тера луѓето да се прават дека се непогрешливи (иако токму тие биле измамените од партиската пропаганда) и затоа да прифаќаат работи кои се и против општиот и против нивниот долгорочен интерес. Оти оваа држава ќе биде добро место за живеење и за нив само ако биде јасно дека сите се еднакви пред законот.
Ама немам чуено ниту еден поддржувач на СЈО да жали дека и К.Ј. (ако е виновна) наместо во притвор требало да биде прошверцувана сосе парите (и мебелот?) до Будимпешта во гепек. Бидејќи нивната лојалност не е кон мафијаш што се дограбил до политичка функција и злоупотребил државни ресурси за да ги им ги купи душите, туку е лојалност кон идеалите на правда и владеење на законот која не може да се купи ни со пари, ни со вработувања, ни со тендери, ни со други привилегии. И сметаат дека секој што ја изневерил таа лојалност заслужува соодветна законска постапка. Толку. Секој е заменлив.
Објавено од Развигор на 8/21/2019 0 коментари
Што знае(в)ме и што не знаеме за Чернобил?
Се сеќавам беше топло пролетно попладне кога, на балконот кај баба ми, на малото транзисторче ги слушавме вестите кои предупредуваа да не се јаде зелена салата и да не се пие свежо млеко. Се прашував дали е подобро да влеземе внатре или не. Не се сеќавам како сето тоа влијаше на традиционалната прослава на 1 мај, а богами и на 2 мај. Немаше голема паника, барем не околу мене.
На долги патеки некако испадна како не било важно. Иако во СФРЈ имавме разработен систем на цивилна заштита, кој беше со помал степен на распад од тој на СССР, во периодот потоа како да преовладуваше некаков фаталистички став дека нема што многу да се стори. А можеби бев премал за да допрат до мене сите информации. Еве Љубомир Костовски потсетува на некои сеќавања од тоа време во текстов на „Вистиномер“.
„Поентата на серијата #Чернобил не е во тоа дека нуклеарната енергија е опасна, туку дека се опасни лагата, ароганцијата и отсуството на критика“, ќе истакне познатиот новинар Борис Дежуловиќ.https://t.co/WFd1HEUH4J
— Вистиномер.мк (@vistinomer) June 23, 2019
А сепак, било важно. Ако во моментов немаме јавно достапни информации за тоа колку радијација од Чернобил допрела до нас, колку е останата, анализи какво било нејзиното влијание во претходниве 33 години, тоа значи дека сме имале и до ден денешен имаме системски проблем. Помал од оној на тој пеколен дел во Припјат 1986 година, но сепак проблем.
Дополнителен проблем се дезинформациите. На Путинова Русија не 'и одговара СССР, за чија наследничка се смета, да ја задржи репутацијата на криминална негрижа за сопствените граѓани комбинирана со неспособност која доведе до Чернобил. Најавиле и снимање на руска серија во кој ќе ја промовираат теоријата на заговор дека ЦИА била крива за хаваријата.
Многу про-путиновски официјални и прокси пропагандисти и „корисни идиоти“ (комунистички термин за оние кои пренесуваат пропаганда без да се свесни дека им штети и ним) - истите оние кои го криват НАТО за радијација што ја нема - се доста активни во обиди да се дискредитира серијата.
Страница од „Радиоактивни вампир“.
Затоа сум му благодарен на Филип Видиновски што потсети на фактот дека на СССР му требаа неколку дена да одлучи да признае дека има проблем и дека светот (и обичниот, веќе озрачен народ во СССР) за радиоактивниот облак дозна кога тој веќе беше дојден до Шведска.
Хаваријата во Чернобил не беше некоја честа тема во јавниот дискурс во претходниве три децении. Во нашата култура се сеќавам само на две дела кои имаа врска со него. Епизодата на „Алан Форд“ наречена „Радиоактивниот вампир“ која во Италија била објавена скоро „веднаш“ во октомври 1986 година и е во духот на класичните аланфордовски сатирични коментари на современи состојби. Во СФРЈ излезе неколку години подоцна (еве ја цела на хрватски - „Radioaktivni vampir“).
АНТОЛОГ - Книжевен центар во 2017 г. ја објави „Чернобилска молитва“ од белоруската нобеловка Светлана Алексеевич, која е користена како еден од изворите за серијата. Книгата е одлична, ја препорачувам, ама и за неа не се сеќавам дека поттикна јавна дебата кај нас.
Објавено од Развигор на 6/23/2019 8 коментари
Newer Posts Older Posts Home
Subscribe to: Posts (Atom)
Филип Стојановски (Filip Stojanovski)
View my complete profile
Razvigor (This blog in English)
Global Voices Author Profile: Filip S.
Филип С. на Глобал војсис на македонски
Линкови преку Стамбл апон
Поддршката за СЈО не значи приврзаност кон идоли, ...
Што знае(в)ме и што не знаеме за Чернобил?
Блогот како медиум (4)
Босна и Херцеговина (1)
Промоција на Македонија (7)
Расипувач на забави (2)
Реклами и пропаганда (15)
Сексови и сексуалности (3)
Слобода на изразување (10)
Ова дело е лиценцирано под Лиценцата Криејтив комонс Наведи извор-Некомерцијално 2.5 Македонија.
Моблог - смешни и др. фотки
Не лути се човече
Вака сум гласал на Кајмакот
Watermark theme. Powered by Blogger.